Diari Oficial de la Generalitat Valenciana


Sumari del DOGV 6781, del 24-05-2012 (2012/4740)

Notificació de la sentència dictada en el juí ordinari número 745/2009.
-----------------------------------------------------------------------

### Dades del document

Número de DOGV
:   6781

Data del DOGV
:   24-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4740


Organisme emissor
:   Jutjat de Primera Instància i Instrucció Número 3 d'Elda

Tipus de document
:   Edicte

Notificació de la sentència dictada en el juí ordinari número 745/2009. [2012/4740]  
Procediment ordinari 000745/209  
De: Gasóleos Algueña, SL.  
Procuradora: Maria Sirera Devesa.  
Contra: Áridos de Calidad, SL.  
Procurador/a: -   
En este procediment ordinari 745/2009, seguit a instàncies de Gasóleos Algueña, SL, contra Áridos de Calidad, SL, s'ha dictat la sentència que té la part dispositiva que, literalment, és com segueix:   
«Sentència número 96/2011  
Elda, 17 de juny de 2011   
Jutge: Juan Manuel Obregón Beltrán.   
Procediment: juí ordinari 745/2009.  
Part demandant: Gasóleos Algueña, SL.  
Procuradora: Maria Teresa Devesa.  
Advocat: senyor Tovar Gelavert.   
Part demandada: Áridos de Calidad, SL, (en situació processal de rebel·lia).   
Antecedents de fet   
Primer. La procuradora Maria Sirera Devesa, en nom i representació de la mercantil Gasóleos Algueña, SL, va interposar demanda de juí ordinari contra Áridos de Calidad, SL, en què sol·licitava que es dictara sentència per la qual es condemne la demandada a pagar a l'actora la quantitat de 40.676,28 euros, més els interessos legals, i amb la imposició de les costes del procediment.   
Segon. Les pretensions de la demandant es fonamenten en els fets següents:   
- Les parts han mantingut relacions comercials per les quals l'actora subministrava a la demandada combustible en virtut de diverses comandes d'esta a canvi d'una contraprestació econòmica.   
- La mercaderia descrita, les diverses comandes de combustible, van ser lliurades degudament a la demandada segons s'acredita mitjançant els albarans de lliurament, adjunts a cada una de les factures a les quals corresponen.   
- Les factures han sigut impagades i, actualment, se li deu a l'actora la quantitat de 40.676,28 euros.   
Tercer. Després d'admetre a tràmit la demanda i traslladar-la al demandat, atés que no ha presentat contestació a la demanda dins del termini establit, mitjançant diligència d'ordenació de 14 de febrer de 2011, se'l va declarar en situació processal de rebel·lia.   
Estime la demanda interposada per la procuradora Maria Sirera Devesa, en nom i representació de la mercantil Gasóleos Algueña, SL, contra Áridos de Calidad, SL, i condemne la demandada a pagar a l'actora la quantitat de 40.676,28 euros, més els interessos legals, i amb la imposició de les costes del procediment.  
Notifiqueu esta resolució a les parts.  
Contra esta resolució es pot interposar un recurs d'apel·lació dins del termini de cinc dies, comptador des de l'endemà de la notificació de la resolució. De conformitat amb modificació de la Llei Orgànica del Poder Judicial per la Llei 1/2009 (BOE de 04.11.2009), disposició addicional 15a, cal la consignació en el compte de consignacions i dipòsits del Jutjat de la quantitat de 50 euros com a requisit per a admetre a tràmit el recurs d'apel·lació.  
Esta és la meua sentència, que pronuncie, mane i firme».  
I atés que el demandat esmentat, Áridos de Calidad, SL, es troba en parador desconegut, s'expedeix este edicte a fi que valga de notificació de forma deguda.  
  
Elda, 6 de març de 2012.- La secretària judicial: Margarita Requena Pleguezuelos.